PITANJA I ODGOVORI 


PRIJEVOD, PRIJEPIS, PRIJENOS 
ILI 
PREVOD, PREPIS, PRENOS 


Pita nas jedan čitalac: »Treba li pisati 
prijesjek, prijepis, prijenos (kako nitko ne 
govori, a zvuči gadno), kako je u »Pravo- 
pisu«,ili se može tolerirati presjek, prepis, 
prenos (kako se zapravo i govori, a zvuči 
ljepše)?« 

Kod svih je kulturnih naroda običaj, red 
i upravo zakon, da se piše onako, kako 
propisuje pravopis, koji je na snazi. Ako 
se ipak pokaže, da neki pravopisni propis 
nije u skladu sa stanjem književnoga ili 
govornoga jezika, tada se o takvom pro- 
blemu povede stručna diskusija, pa se u 
novom izdanju izvrši tražena pravopisna 
promjena, ako se za nju izjasne mjero- 
davni faktari. Korisno bi bilo za naš knii- 
ževni jezik, da i mi tako postupamo, a 
štetno je, sko svaki pisac misli, da on 
može krojiti pravopisna pravila po svojoj 
volji. Ovaj drugi postupak dovodi samo 
do anarhije u književnom jeziku. 

Činjenica je, da naš najnoviji »Pravopis 
hrvatskoga ili srpskoga jezika«, Zagreb 
1951., propisuje pisanje prijevod, prijepis, 
prijenos prema glagolima prevoditi, pre- 
pisati, prenositi. Isto tako propisuje pi- 
sanje prijeboi, prijedlog, prijedor, prije- 
glas, prijegon, prijegor, prijekor, prijelaz, 
prijelom, prijepor. prijesad, prijesjek, pri- 
jetvor, prijevara, prijevoj. prijevoz, isko 
glagoli, koji su postali od istoga kori- 
jena, glase prebiti, predložiti, predrijeti, 
preglasiti, pregoniti, pregorjeti, prekoriti, 
prelaziti, prelomiti, prepirati se, presa- 
diti, presjeći, pretvoriti, prevariti, pre- 
vijati, prevoziti, Opravdanje za takvo pi- 
sanje nalazi se u tome, što se u ijekav- 
skom govoru štokavskoga dijalekta, koji 
je osnov našega književnog jezika, na- 
rodne riječi tako i izgovaraju i što ih 
dobri ijekavski pisci tako i pišu. Naučno 
se stvar obrazlaže time, što je u imeni- 
cama prijeboj, prijelom, prijegon u sta- 
rini bio dugi jat, koji danas daje ije (kao 


dčte — dijete), a u glagolima kratki jat, 
koji iza r daje e (kao brčgovi — bregovi). 
Ali isto tako s kratkim starim jatom pi- 
šemo i prebjeg, pregled, pregovor, pre- 
hrana, prerez, prestupak, presvlaka i sl. 
Ako se dakle želimo držati kulturnih obi- 
čaja, da prihvaćeni pravopis obvezuje sve 
pisce, dok god se ne promijeni, tada tre- 
ba da se držimo tih pravopisnih propisa. 
U posljednje je vrijeme o ovom pro- 
blemu pisao sarajevski profesor dr. Jovan 
Vuković u knjizi »Pravopisna pravila i 
uputstva za pisanje ijekavskih glasovnih 
oblika« (Sarajevo, 1949). On se na str, 
73.—76. izjasnio u najvećem dijelu 24 pi- 
sanje, kakvo preporučuje i naš, Boranićev 
>Pravopis«, ali u pojedinostima predlaže 
odstupanje. Ali to su za nas samo pri- 
jedlozi, koji još nemaju snagu propisa. 
Moramo se osvrnuti još i na primjedbu 
našeg čitaoca, da izgovor prijenos, prije- 
pis, prijesjek zvuči gadno. Takvo se mi- 
šljenje ne može ničim obrazložiti. U je- 
žiku nema gadnih ni smiješnih oblika. 
Čine nam se neobični samo oni oblici, koji 
nisu iz našeg jezičnog kruga, dok ih ne 
upoznamo i dok se ne srođimo s njima. 
Tako nam se čine smiješni i neki dijalekti 
i neki jezici, ali ako provedemo u njima 
dulje vremena i priviknemo se na njih, oni 
nam se čak počinju sviđati, i mi ih zavo- 
limo. Na mišljenje, da su ti likovi gadni, 
navela je našeg dopisnika činjenica, što om 
nije ijekavac, Preostaje nam dakle da ka- 
žemo, da su likovi prijenos, prijepis, pri- 
jevod ijekavski, a likovi prenos, prepis, 
prevod ekavski, no i jedni i drugi i pra- 
vilni i lijepi u svojem krugu. LJ: 


OFANZIVA I TANK ILI OFENZIVA 
I TENK 


U našim listovima i časopisima piše se 
različno,i tenk i tank, i ofenziva i ofanziva. 
Što je bolje? 


Riječ ofenziva izvedena je — posredno 
— od srednjolat. pridjeva offensivus, a 
taj od glagola offendere, koji znači uđa- 

riti, navaliti. Odatle je izvedeno i franc. 
offensil, oHensive, koje s+ izgovara s na- 
zalnim a i sa s, dakle ofansif, ofansiva. 
Prema tome, kada bismo se htjeli držati 
francuskog izgovora, trebalo bi tu riječ 
pisati i izgovarati ofansiva (sa 5), a ne 
ofanziva (sa z). No kako svatko, tko je 
učio latinski, i danas osjeća njezinu pove- 
zanost s glagolom offenđere. ona se u ve- 
čine zapadnih i zapadnoslavenskih jezika 
izgovara sa en (češ. ofensiva, polj. ofen- 
sywa, njem. Offensive, tal. offensiva, engl. 
olfensive). Prema lome i za nas je naj- 
bolje, da ostanemo kod ofenzive. 

Oblik ofanziva s pridjevima ofanzivan, 
ofanzivni počeo se kod nas širiti tek po- 
slije Prvoga svjetskoga rata, kada je (u 
staroj Jugoslaviji) bio ojačao francuski 
utjecaj na našu zemlju. Da je, međutim, 
ofenziva starija od toga rata i da je kod 
naš i prije bila poznata, dokazuje već to, 
što je ima na pr. Šenoa (u primjeru: Uto- 
liko se je ipak opametio, da se je okanio 
svake ofenzive. Mladi gospodin, Prip, 11. 
izd., 1932, str. 244.). 


Prema ofenzivi bit će onda | defenziva 
(defenzivan, defenzivni, a ne defanzivan, 
defanzivni), koju od savremenih pisaca 
ima Kolar (Mladi Turčin, imajući ipak 
respekta pred starcem, držčo se u defen- 
zivi. Ili jesmo ili nismo, izd. MH, 1933, 
str, 19.), a najbolje će biti, ako se, gdje 
god je moguće, i jedna i druga zamijene 
domaćim riječima (navala, napadaj, napad, 
obrana). 

Tenk je riječ, koja je u engleski jezik 
ušla iz indijanskoga, gdje tdnkh, tanka 
znači podzemno spremište za vodu, ci- 
sternu. Odatle se razvilo značenje, koje 
tank kao spremište za tekućine (rezervoar) 
ima i danas. Kako su ti rezervoari, osobito 
ako su bili veći i ako su se upotrebljavali 
za različne kiseline, za teška ulja i za dru- 
ge tekućine, u novije vrijeme obično bili 
oklopljeni čeličnim, željeznim ili Kakvim 
drugim metalnim pločama, preneseno je u 
pretprošlom svjetskom ratu tanku ime i 
na borna kola, koja su bila oklopljena sa 
svih strana kao pravi tank, a kretala su 


se na čeličnim gusjenicama. Tako je en- 
gleska riječ tank odjednom imala dva zna 
čenja, koja su se proširila daleko po svi- 
jetu, jedno starije (metalno ili metalnim 
pločama oklopljeno spremište za tekućine) 
i jedno mlađe (oklopljena kola za borbu 
u ratu). Kod nas se za tank u prvom zmi- 
čenju i danas govori tank (njem. Tank, 
tal. tanca), a za drugo govori se tenk 
(prema engleskom izgovoru, jer Englezi i 
Američani a u tank izgovaraju kao otvo- 
reno €). 

Najbolje će biti, ako tako i ostane: bar 
ćemo razlikovati tank od tenka, pa ne će 
biti nejasnoće, ni ako tko na pr. napiše, 
da je vojnik pošao za tenkom (a ne za 
tankom), ili da je netko u pretprošlom 
svjetskom ratu na debelu Bertu išao 
s tenkom (a ne s tankom). 

J.H. 


KORISTITI POVLAŠĆENU VOŽNJU 


Je li bolje reći »ja koristim povlašćenu 
vožnju«e, ili »ja iskorišćujem popust na 
željeznici«? 


Koristiti u nušem književnom jeziku 
znači pružati, a ne primati ili dobivati 
korist. Prema tome će i objekt uz taj gla- 
kol stajati u dativu (Moj će ti savjet ko- 
ristiti), a ako se on meće u akuzativ, zna- 
čenje se glagolu mijenja, pa koristiti zna- 
či pomagati, U tom se značenju koristiti 
nalazi na pr. u Istumačenjima Ivana _T. 
Mrnavića (str. 105.): »Krivo se govori... 
koristeći iskrnjega kakono kada jedan 
govori laž za osloboditi drugoga od koje 
pogibili«. Jedno je dakle koristiti komu 
ili, u starije vrijeme, koristiti (pomagati) 
koga, a drugo koristiti se čime, t.j. pri- 
mati, crpsti, dobivati koristi od koga ili od 
čega. 

Poslije prošloga rata stala se međutim 
putem novina i putem ljudi, koji ne po- 
znaju naš književni jezik i koji nemaju 
dobro razvijeni jezični osjećaj, u naš jezik 
unositi konstrukcija, u kojoj koristiti 
s akuzativom (koristiti godišnji odmor, 


